ועדת החוקה, חוק ומשפט, כנסת 20, פרוטוקול מספר 427, 2017-07-05 10:00

ניסן סלומינסקי: בוקר טוב, אני מתכבד לפתוח את הישיבה.

ניסן סלומינסקי: חבריי חברי הכנסת – אם יגיעו, אנשי הממלכה – השאירו אותך לבד הפעם במערכה, אבל את יכולה, את בסדר, ולאנשי בנק הדואר.

ניסן סלומינסקי: נתחיל.

<לילך וגנר: מדובר בתיקון שנמצא בהצעת החוק איסור הלבנת הון, תיקון מס' 19, שהפך להיות דחוף, ולכן ביקשנו את פיצולו מיתר התיקונים.

<לילך וגנר: מדובר בתיקון להגדרת תאגיד בנקאי.

<לילך וגנר: היום תאגיד בנקאי מוגדר כמי שהוגדר כזה בחוק הבנקאות – הכוונה לבנקים, וכן כתאגיד עזר כהגדרתו בחוק הבנקאות, שאוגד בישראל.

<לילך וגנר: שלוש חברות כרטיסי האשראי פועלות בסליקת כרטיסי חיוב, ואין תאגידי עזר, אבל בתיקון לחוק הבנקאות, תיקון מס' 18, התאפשר מתן רשיון סליקה על-ידי הנגיד לחברה אחרת.

<לילך וגנר: משכך, יינתן רשיון הסליקה, לא יחולו על אותה חברה בלי תיקון ההגדרה החובות שחלות לפי הצו הבנקאי.

<לילך וגנר: לפי מה שנמסר לי מבנק ישראל, הנגיד השנה עשה שימוש בסמכות הזו לפי סעיף 36 משהו לחוק הבנקאות, ונתן רשיון סליקה לחברה מסוימת.

<לילך וגנר: לכן, כדי שיחולו עליה – מאחר שהיא עוסקת בסליקה – כמובן הרציונלים של הצו חלים עליה; כדי שיחולו עליה החובות לפי הצו, יש צורך לתקן את ההגדרה.

ניסן סלומינסקי: תזכירי לי, עשינו דבר דומה לגבי מה?

<לילך וגנר: פיצלנו לגבי הסמכות של הטלת עיצומים לנותני שירות עסקי.

<לילך וגנר: גם, זה הפך להיות דחוף, כי היתה שם תקלה, ולא ניתנה סמכות כזו, אז פיצלנו את התיקון והעברנו אותו.

ניסן סלומינסקי: טוב.

ניסן סלומינסקי: רבותיי, יש לכם מה לומר להגנתכם?

ניסן סלומינסקי: אני מבין שבזה שאנחנו עושים את זה, יש חשש או משהו שתהיה הלבנת הון שם אצלם, אלא עושים את זה כי- - -

<לילך וגנר: הצו חל גם על הבנקים.

<לילך וגנר: זה לא בגלל אותו חשש.

ניסן סלומינסקי: אמרתי את זה בציניות.

אלעזר שטרן: זה אומר שגם נצטרך לתקן את הצו, לא?

<לילך וגנר: החובות אמורות לחול כפי שהן.

<לילך וגנר: אגב, יש תיקון בקנה של הצו, אבל הוא יכול לחול כפי שהוא, כמו שהוא חל על תאגידי עזר.

<לילך וגנר: זה אותן פעולות.

ניסן סלומינסקי: הצעת חוק איסור הלבנת הון - זה הסעיף שפוצל.

אסף פרידמן: זה יקבל מספור.

ניסן סלומינסקי: מי בעד – ירים את ידו.

ניסן סלומינסקי: הצבעה בעד – פה אחד הצעת חוק איסור הלבנת הון 1(4), אושרה.

ניסן סלומינסקי: אושר פה אחד.

ניסן סלומינסקי: שתהיה לכם הצלחה.

ניסן סלומינסקי: תודה רבה, הישיבה נעולה.